29 හැවිරිදි කැතරින් රෝස් වොල්ඩ්මාන්, විවාහ වූයේ පසුගිය 2019 වසරේ සැප්තැම්බරයේය. ඇගේ සැමියා ධවල මන්දිරයේ ජ්‍යෙෂ්ඨ උපදේශක ස්ටීවන් මිලර්ය. කැතරින් වොල්ඩ්මාන්, කැතරින් මිලර් වූයේ ඒ අනුවය. ෆ්ලොරීඩාවේ ෆෝට් ලෝඩර්ඩේල් හි පදිංචිකාරියක වන කේටි, ධවල මන්දිරයේ තවත් උපදේශිකාවක වන ඇලීසියා ෆාරාගේ සහායිකාව ලෙස වසර කීපයක් කටයුතු කළාය. කේටි මිලර්, උප ජනාධිපති මයික් පෙන්ස්ගේ මාධ්‍ය ලේකම්වරිය ලෙස උසස් වීමක් ලැබුණේ විවාහ වීමෙන් පසු පසුගිය 2019 ඔක්තෝබරයේය. කේටි මිලර් කොවිඩ් 19 ආසාදිතයකු බව තහවුරු වූයේ පසුගිය සිකුරාදා ය. ඊට දින කීපයක් තිස්සේ ඇයට කැස්සක් පැවැති අතර, ඇය කහිමින් මාධ්‍යවේදීන් හමුවට ගොස් තමන්ට වයිරසය වැලැඳී නැති බව කියමින් විහිළු කළ බව ද පැවැසෙයි. කේටි මෙසේ කහිමින් විහිළු කර ඇත්තේ, උප ජනපති පෙන්ස් සහ සෙසු ධවල මන්දිර කාර්ය මණ්ඩල සාමාජික සාමාජිකාවන් ද පිරිවරා ගනිමින්, වර්ජීනියාවේ වැඩිහිටි නිවාස කිහිපයක නිරීක්ෂණ චාරිකාවක යෙදුණු අවස්ථාවේදීය. පෙන්ස් හෝ කේටී හෝ පෙන්ස්ගේ කාර්ය මණ්ඩලයේ වෙන කිසිවකු හෝ මුහුණු ආවරණ පැලඳ සිට නැත. වාසනාවකට මුහුණු ආවරණ පැලඳ සිට ඇත්තේ එම අවස්ථාවට පැමිණි, කේටි සමීපයට ගිය මාධ්‍යවේදීන් පමණය.
කැතරින් රෝස් වොල්ඩ්මාන්, ගේ වයස කීයද?
29